เป็ดเม็ดคล้ายๆสิวที่บริเวณหัวและจุดต่อระหว่างหัวกับลำของอวัยวะเพศชาย ก่อนหน้านี้มีหนองไหล ตอนนี้หนองหายแล้วครับส่วนที่เป็นยังไม่หายเลยแต่เม็ดเล็กลง เม็ดอื่นเพิ่มมาอีกครับบวมเพิ่มขึ้น ไม่มีอาการปวดเวลาปัสสาวะ แต่เวลาใส่กางเกงรัดจะเจ็บบริเวณที่มีแผลดังกล่าว ควรใช้ยาใดเป็นโรคอะไรร้ายแรงไหมครับ
สวัดสีครับ หากพบตุ่มเม็ดใส พร้อมกับมีหนอง และมีอาการบวมตรงบริเวณอวัยวะเพศ มีความเป็นไปได้ที่จะเกิดจากโรคที่ติดต่อทางเพศสัมพันธ์ หรือ สาเหตุอื่นๆดังนี้ครับ1. โรคเริม จะเป็นกลุ่มของตุ่มน้ำใส อาจมีอาการแสบเจ็บบริเวณที่ผื่นขึ้นได้ ติดต่อทางเพศสัมพันธ์ได้2. โรคแผลริมอ่อน อาจพบเป็นตุ่มกับแผลเป็นปื้น ขอบอ่อน โดนแล้วเจ็บ ติดต่อทางเพศสัมพันธ์ได้3. ซิิฟิลิส มีตุ่มและแผลตรงปลายอวัยวะ ขอบมักแข็ง อาจจะไม่ค่อยเจ็บเวลาสัมผัส ติดต่อทางเพศสัมพันธ์ได้4. หูดหงอนไก่ ลักษณะของผื่นมักจะยื่นออกมาเป็นก้อนคล้ายกับหงอนไก่ ติดต่อทางเพศสัมพันธ์ได้เช่นกัน5. โรคอื่นๆ เช่น รูขุมขนอักเสบ หรือ ผื่นแพ้ เป็นต้นครับเนื่องจากแต่ละโรคมีวิธีรักษาต่างกัน แนะนำให้ งดการมีเพศสัมพันธ์ และควรพบแพทย์ เพื่อทำการตรวจวินิจฉัยและให้การรักษาที่ถูกต้องต่อไปครับ